
MEGHÍVÓ

Gógánfa Község Polgármestere a 2011. évi CLXXIX. tv. 45. §-ában biztosított jogkörömben eljárva 2014. szeptember 12. napján (pénteken) 13.00 órakor a rendkívüli nyílt önkormányzati képviselő-testületi ülést összehívom.



Helye: Gógánfa, Deák F. u. 23.



Napirend: 
1./	Gógánfa Ravatalozó kivitelezői munkákra kivitelező kiválasztása
	Előadó: Damjanovics József polgármester

2./	Műszaki ellenőr megbízása
	Előadó: Damjanovics József polgármester

3./ 		Iskolakezdési támogatás összegének meghatározása
		Előadó: Damjanovics József polgármester



Tisztelt Képviselő-testületi tag!



Az ülésre tisztelettel meghívom, a napirend fontossága miatt megjelenésére feltétlen számítok.


Gógánfa, 2014. szeptember 5.				
						Tisztelettel:
									Damjanovics József
									      polgármester






Gógánfa Község Önkormányzat Képviselő-testülete
8346 Gógánfa, Deák F. u. 23.

Szám: 515/11/2014.

J e g y z ő k ö n y v :

Készült: Gógánfa Község Önkormányzat Képviselő-testületének 2014. szeptember 12-én, 13.00 órai kezdettel, Gógánfa Község Önkormányzatának tanácskozótermében megtartott rendkívüli nyílt üléséről.

Jelen vannak:	Damjanovics József polgármester,
			Venczel József alpolgármester,
			Nagy Márta képviselő,
			Nagy Róbert képviselő

Tanácskozási joggal meghívott: Bencze Gyöngyi jegyző,

Jegyzőkönyv vezető: Tordáné Ughy Ilona jegyzőkönyvvezető

Távolmaradását bejelentette:  Dr. Nagy Zoltán képviselő


A lakosság köréből nem jelent meg senki.

___________________________________________________________________________


Damjanovics József polgármester: Köszönti az ülésen megjelent képviselő társait, a jegyzőt és a jegyzőkönyvvezetőt.
A jelenléti ív alapján megállapítja, hogy az öt fő képviselő-testületi tagok közül jelen van négy fő, így az ülés határozatképes. Dr. Nagy Zoltán képviselő távol maradását előzetesen bejelentette.

Javasolja, hogy a meghívóban szereplő napirendi pontok kerüljenek megtárgyalásra, mely szerint:

Napirend: 
1./	Gógánfa Ravatalozó kivitelezői munkákra kivitelező kiválasztása
	Előadó: Damjanovics József polgármester

2./	Műszaki ellenőr megbízása
	Előadó: Damjanovics József polgármester

3./ 		Iskolakezdési támogatás összegének meghatározása
		Előadó: Damjanovics József polgármester


A polgármester napirendi pontokra vonatkozó javaslatát a képviselő-testület határozathozatal – ellenszavazat és tartózkodás - nélkül egyhangúlag elfogadta.


Napirendi pontok tárgyalása:

1./	Gógánfa Ravatalozó kivitelezői munkákra kivitelező kiválasztása
	Előadó: Damjanovics József polgármester


Damjanovics József polgármester elmondja, hogy Gógánfán a Ravatalozó felújítására, ajánlattételi felhívására az alábbi vállalkozók adták be árajánlataikat:

· VektorBau Invest Kft. Zalaszántó bruttó 9.450.563,- Ft,
· Gáz-Coop Kft. Tapolca bruttó 8.425.506,- Ft összegben.

Javasolja a képviselő-testület tagjainak a tárgybani munka kivitelezőjének a kiválasztását. Kéri, akik egyetértenek azzal, hogy a Gógánfai Ravatalozó felújítási munkáinak ellátásával nettó 6.634.257,- Ft, bruttó 8.425.506.-Ft összegért a tapolcai székhelyű Gáz-Coop Kft. kerüljön megbízásra, az kézfeltartással szavazzon.


Gógánfa Község Önkormányzatának képviselő-testülete egyhangúlag, négy igen szavazattal – ellenszavazat, tartózkodás nélkül – meghozta az alábbi határozatot:


34/2014. (IX.12.) önkormányzati határozat
Gógánfa Község Önkormányzatának Képviselő-testülete a Gógánfa Ravatalozó felújítási, átalakítási és építési munkáinak kivitelezésével a tapolcai székhelyű Gáz-Coop Kft-t bízza meg. 
A kivitelező ajánlatát 6.634.257,- Ft + ÁFA, összesen 8.425.506.-Ft összegben fogadja el.  
	
A képviselő-testület felhatalmazza a polgármestert, hogy a Gáz-Coop Kft-vel a kivitelezői szerződést kösse meg.

			  Felelős:	Damjanovics József polgármester
			  Határidő:	2014. szeptember 30.


2./	Műszaki ellenőr megbízása
	Előadó: Damjanovics József polgármester


Damjanovics József polgármester: Javasolja, hogy a fenti kivitelezési munkákhoz a műszaki ellenőri teendők ellátásával Rédey Ferenc sümegi székhelyű műszaki ellenőrt bízzák meg. A megbízási díjára bruttó 132.-e Ft összegre tesz javaslatot. Kéri, aki egyet ért a javaslattal, kézfeltartással szavazzon.


Gógánfa Község Önkormányzatának képviselő-testülete egyhangúlag, négy igen szavazattal – ellenszavazat, tartózkodás  nélkül – meghozta az alábbi határozatot:




   			  35/2014. (IX.12.) önkormányzati határozat:
Gógánfa Község Önkormányzatának Képviselő-testülete a Gógánfa Ravatalozó felújítási, átalakítási és építési munkái felelős műszaki ellenőri feladatainak ellátásával megbízza Rédey Ferenc 8330 Sümeg, Petőfi u. 5/2 (lakcím) székhelyű, - műszaki ellenőri képesítéssel rendelkező – műszaki ellenőrt.

A műszaki ellenőri feladatok ellátására bruttó 132.000.-Ft megbízási díjat határoznak meg. 

Felhatalmazzák a polgármestert az szerződés megkötésére.

			   Határidő:	2014. szeptember 30.
			   Felelős.	Damjanovics József polgármester

3./		Iskolakezdési támogatás összegének meghatározása
	Előadó: Damjanovics József polgármester

Damjanovics József polgármester: javasolja, hogy a tavalyi évhez hasonlóan idén is az általános iskolások 5.000,- Ft/fő, a középiskolások pedig 6.000,- Ft/fő összegű iskolakezdési támogatásban részesüljenek.

Kérem, aki a javaslattal egyetért, kézfeltartással szavazzon.

Gógánfa Község Önkormányzatának képviselő-testülete egyhangúlag, négy igen szavazattal – ellenszavazat, tartózkodás  nélkül – meghozta az alábbi határozatot:

			36/2014.(IX.12.) önkormányzati határozat
Gógánfa Község Önkormányzatának Képviselő-testülete a szociális igazgatásról és a szociális ellátásokról szóló 8/2011. (V.18.) önkormányzati rendelete 20.§-ban szabályozott iskolakezdési támogatás összegét a 2014/2015-ös tanévre az alábbiak szerint állapítja meg: 

· az általános iskolai tanulmányokat folytató gyermekek tekintetében 5.000,-Ft/fő,
· a középfokú tanulói jogviszonnyal rendelkező gyermekek tekintetében 6.000,-Ft/fő.

			Felelős:	Damjanovics József polgármester
			Határidő:	2014. szeptember 30.


Több napirend nem lévén a polgármester az ülést 13 óra 30 perckor bezárta.


K.m.f.



Damjanovics József							Bencze Gyöngyi
    polgármester							       jegyző

